چین یؤنه‌تیمی‌نین، دوغو تورکوستاندا اویغور تورک‌لرین‌دن جیب تلفون‌لارینا "اسپایوئیر" اولا‌راق بیلینن و ایستیفادچی‌نین خبری اولما‌دان شخصی بیلگی‌لرینی توپلایان جاسوس پروگرامی یوکلمه‌یه مجبور ائتدیگی بیلدیریلدی.
10  جولای تاریخینده، اورومچی بؤلگه‌سینده یاشایان اویغور تورکلرینه یئرلی یؤنه‌تیم طرفین‌دن "ژینگ‌وانگ" آدلی گؤزتله‌مه اویقولاماسینی جیب تلفن‌لارینا یوکله‌مه‌لری تعلیماتی گؤندریلدیگی اورتایا چیخدی.
تعلیماتدا اویقولامانین، "تروریست بیلگیلره اریشیمی انگلله‌مه" مقصدیله گلیشدیریلدیگی ایفاده ائدیلیر.
دیگر طرف‌دن متخصص‌لر، چین‌لی‌لرین اویقولامانی ایفاده ائتدیک‌لری کیمی "ترورلا مباریزه" مقصدیله دئییل، تام گؤزتله‌مه مقصدیله ایستیفاده ایفاده ائدیر. رادیو فری آسیانین خبرینه گؤره، چینه باغلی قازاق اؤزارک بؤلگه‌سینده 10 قازاق قادین، بحثی گئچن "ژینگ‌وانگ" آدلی اویقولامانی موبایل تلفن‌لارینا یوکله‌دیکدن سونرا، وی‌چت صحبت اویقولاماسین‌اکی اؤزل مئساژلاری سببیله توتوقلاندی.
تویتر مرکزلی بیر مئدیا قورولوشوندا یاییملانان فوتوشکیل‌لرده، بیر کنترل نقطه‌سینده چین‌لی پولیس‌لرین بؤلگه ساکین‌لرینی تصادفی دوردوراراق، جیب تلفن‌لاریندا "ژینگ‌وانگ ین یوک‌لو اولوب اولمادیغینی کنترل ائتدیک‌لری گؤرولور.
بوتون اؤلکه‌ده دیجیتال سانسور اویقولامالارینا راستلانسان دا اؤزللیکله دوغو تورکوستان کیمی چین طرفین‌دن "پروبلئم‌لی" اولا‌راق تعیین اولونان بؤلگه‌لرده بو وضعیتین داها دا ایره‌لی سویه‌ده اولدوغو گؤرولور.
